cyanic-selkie/wikianc huggingface dataset:
Αμφιλόχιος Παρασκευάς
Βιογραφία
Γεννήθηκε στην πόλη των Ιωαννίνων γύρω στο 1725 και σύμφωνα με μια άποψη του αρχικό του όνομα ήταν Αθανάσιος. Σπούδασε στην ονομαστή σχολή του Μπαλάνου Βασιλόπουλου που λειτουργούσε στη γενέτειρά του και αργότερα εκάρη μοναχός στη μονή της Παναγίας Ολυμπιώτισσας της Ελασσόνας, ενώ από το 1754 ως το 1757 υπήρξε εφημέριος της ελληνικής παροικίας του Κεσκεμέτ της Ουγγαρίας.
Ολοκλήρωσε τις σπουδές του στη Μπρατισλάβα και με την επιστροφή του στον ελλαδικό χώρο διετέλεσε δάσκαλος σε σχολεία του Τυρνάβου, της Έδεσσας, της Νάουσας, της Κοζάνης (όπου πέρασε το μεγαλύτερο διάστημα της διδακτικής του σταδιοδρομίας αρχικά ως οικοδιδάσκαλος από το 1779 ως το 1782 και έπειτα ως δάσκαλος στο τοπικό σχολείο μέχρι και το 1797) και του Βελβεντού. Μεταξύ των μαθητών του συγκαταλέγονταν οι Γεώργιος Σακελλάριος, Μιχαήλ Περδικάρης, Χαρίσιος Μεγδάνης κ.ά. Σύμφωνα με τον Γεώργιο Ζαβίρα φέρεται ως ο συγγραφέας τριών συγγραμμάτων (Λογική πραγματεία, Βιβλίον Κάτοπτρον φιλοσοφίας και Ύποτόπωσις ρητορικών ζητημάτων) γραμμένα στην απλή ελληνική τα οποία όμως έμειναν αδημοσίευτα. Το 1798 επέστρεψε στη μονή Ολυμπιώτισσας όπου πέθανε μερικά χρόνια αργότερα σε προχωρημένη ηλικία.
Λαγονήσι Φθιώτιδας
Το Λαγονήσι είναι μικρός παραθαλάσσιος οικισμός της Στερεάς Ελλάδας στην Περιφερειακή Ενότητα Φθιώτιδας ο οποίος βρίσκεται στη βόρεια είσοδο της Λάρυμνας. Είναι κτισμένος στα παράλια του Βόρειου Ευβοϊκού κόλπου, στον όρμο της Λάρυμνας και σε απόσταση 38 χλμ. από την Αταλάντη. Αναφέρεται ως ξεχωριστός οικισμός για πρώτη φορά επίσημα το 2001 να απογράφεται στο τότε Τοπικό Διαμέρισμα Λαρύμνης του δήμου Οπουντίων. Σύμφωνα με το πρόγραμμα «Καλλικράτης» μαζί με τη Λάρυμνα και τα Μεταλλεία αποτελούν την τοπική κοινότητα Λαρύμνης που υπάγεται στη δημοτική ενότητα Οπουντίων του Δήμου Λοκρών και σύμφωνα με την απογραφή του 2011 έχει πληθυσμό 22 κατοίκους.
Αμφιλόχιος Παρασκευάς
Χαρακτηριστικά
Ο Αμφιλόχιος αναφέρεται ως άνθρωπος εξαιρετικής μόρφωσης. Επηρεασμένος από τη μαθητεία του στη σχολή του Βασιλόπουλου, υπήρξε συντηρητικός ως προς τις απόψεις του αλλά και πολέμιος των νεωτεριστικών απόψεων της εποχής του και κυρίως της διδασκαλίας του Ευγενίου Βούλγαρη. Πέραν του διδακτικού του έργου, ο Αμφιλόχιος ασχολήθηκε και με τη χρησμολογία.
Παραπομπές
Κατηγορία:Έλληνες λόγιοι του 18ου αιώνα Κατηγορία:Έλληνες κληρικοί
Λαγονήσι Φθιώτιδας
Παραπομπές
Κατηγορία:Δήμος Λοκρών Κατηγορία:Χωριά του νομού Φθιώτιδας
Λεκούνα Φθιώτιδας
Η Λεκούνα είναι μικρός παραθαλάσσιος οικισμός της Στερεάς Ελλάδας στην Περιφερειακή Ενότητα Φθιώτιδας και στα παράλια του Βόρειου Ευβοϊκού κόλπου. Βρίσκεται σε απόσταση 30 χλμ. Δ. από την Αταλάντη (έδρα του δήμου) και 5 χλμ. Β. της Μαλεσίνας. Είναι γνωστή στην περιοχή για την αμμουδερή παραλία και το μικρό λιμανάκι της. Αναφέρεται ως ξεχωριστός οικισμός για πρώτη φορά επίσημα το 2001 να απογράφεται στο τότε Τοπικό Διαμέρισμα Μαλεσίνης του δήμου Μαλεσίνης. Σύμφωνα με το πρόγραμμα «Καλλικράτης» μαζί με τη Μαλεσίνα, τον Θεολόγο, το Μάζι και τη Μονή Αγίου Γεωργίου αποτελούν την τοπική κοινότητα Μαλεσίνας που υπάγεται στη δημοτική ενότητα Αταλάντης του Δήμου Λοκρών και σύμφωνα με την απογραφή του 2011 έχει πληθυσμό 3 κατοίκους.
Εξωτερικοί σύνδεσμοι
Κατηγορία:Δήμος Λοκρών Κατηγορία:Χωριά του νομού Φθιώτιδας
Ευρωπαϊκό Πρωτάθλημα Ποδοσφαίρου Γυναικών 2022
Το Ευρωπαϊκό Πρωτάθλημα Ποδοσφαίρου Γυναικών 2022 (αγγλικά: 2022 UEFA European Women's Football Championship), γνωστό ως UEFA Women's Euro 2022, ήταν το 13ο Ευρωπαϊκό Πρωτάθλημα Ποδοσφαίρου Γυναικών της UEFA, ενός τετραετούς διεθνούς πρωταθλήματος ποδοσφαίρου που διοργανώνεται από την UEFA για τις εθνικές ομάδες γυναικών της Ευρώπης. Είναι η δεύτερη έκδοση που συμμετέχουν 16 ομάδες. Το τουρνουά φιλοξενήθηκε από την Αγγλία και αρχικά είχε προγραμματιστεί να διεξαχθεί από τις 7 Ιουλίου έως την 1η Αυγούστου 2021. Ωστόσο, μετά την πανδημία του κορωνοϊού και τις επόμενες αναβολές των Θερινών Ολυμπιακών Αγώνων 2020 και του UEFA Euro 2020 για το καλοκαίρι του 2021, το τουρνουά επαναπρογραμματίστηκε για τις 6 έως τις 31 Ιουλίου 2022. Η Αγγλία φιλοξένησε για τελευταία φορά το τουρνουά το 2005, την τελευταία έκδοση με οκτώ ομάδες.
Η Αγγλία είναι η διοργανώτρια ομάδα, η Ολλανδία είναι η υπερασπιστή της πρωταθλήτριας και η Βόρεια Ιρλανδία έλαβε μέρος για πρώτη φορά στην διοργάνωση.
Ο βοηθός διαιτητή βίντεο (VAR), καθώς και η τεχνολογία γραμμής τέρματος χρησιμοποιούνται στο τελικό τουρνουά..
Ο τελικός έγινε στις 31 Ιουλίου στο Στάδιο Γουέμπλεϊ του Λονδίνου και νικήτρια αναδείχθηκε η διοργανώτρια. Οι νικητές θα διαγωνιστούν στην πρώτη διοργάνωση του Κύπελλου Πρωταθλητριών Γυναικών CONMEBOL–UEFA ενάντια στις νικήτριες του Κόπα Αμέρικα Γυναικών 2022.
Διαδικασία επιλογής διοργανωτή
Η Αγγλία ήταν η μόνη χώρα που υπέβαλε προσφορά πριν από τη λήξη της προθεσμίας. Επιβεβαιώθηκε ως οικοδεσπότης στη συνεδρίαση της Εκτελεστικής Επιτροπής της UEFA στο Δουβλίνο, Δημοκρατία της Ιρλανδίας, στις 3 Δεκεμβρίου 2018.
Προκριμένες ομάδες
Τον Φεβρουάριο του 2022, η ρωσική ομάδα ανεστάλη μετά την εισβολή της χώρας τους στην Ουκρανία. Η UEFA ανακοίνωσε αργότερα στις 2 Μαΐου 2022 ότι οι ρωσικές ομάδες αποκλείστηκαν από κάθε ευρωπαϊκή διοργάνωση, αποκλείοντας τη Ρωσία από την διοργάνωση. Η Πορτογαλία, την οποία η Ρωσία νίκησε στα πλέι-οφ, θα λάβει μέρος.
Οι παρακάτω ομάδες προκρίθηκαν στην τελική διοργάνωση.
Τελικός
Ο τελικός έγινε στις 31 Ιουλίου 2022. Η Αγγλία κέρδισε στον τελικό τη Γερμανία με 2–1 (στην παράταση).
Παραπομπές
2022 γυναικων
Ουίλιαμ Σόμερσετ Μομ
Βιογραφία
Γεννήθηκε στο Παρίσι και ήταν ιρλανδικής καταγωγής. Ήταν το τέταρτο απ' τα έξι παιδιά του νομικού συμβούλου της βρετανικής πρεσβείας. Όταν σε ηλικία δέκα χρονών έχασε τους γονείς του, πήγε στην Αγγλία. Σπούδασε ανθρωπιστικές σπουδές για ένα χρόνο στη Χαϊδελβέργη και ύστερα ιατρική, την οποία όμως εγκατέλειψε μετά την επιτυχία των μυθιστορημάτων του. Το 1903 έγραψε το πρώτο του θεατρικό (A man of honour) κι ακολούθησαν κι άλλα. Το 1917 βρέθηκε στη Ρωσία ως Βρετανός πράκτορας και κάλυψε τα γεγονότα της Οκτωβριανής επανάστασης ως ρεπόρτερ. Πέθανε στη Νίκαια της Γαλλίας σε ηλικία 91 χρονών.
Ο Σόμερσετ Μωμ ήταν ένας από τους δημοφιλέστερους (και καλύτερα αμειβόμενους) συγγραφείς της εποχής του. Παρά την τεράστια όμως επιτυχία της πρόζας του και των θεατρικών του έργων, ποτέ δεν κέρδισε την ανεπιφύλακτη αναγνώριση των κριτικών και των ομότεχνών του. Έγραψε σε ύφος παραδοσιακό και απολύτως κατανοητό σε εποχή κατά την οποία άρχισε να εμφανίζεται η μοντέρνα μορφή λογοτεχνίας των Ουίλλιαμ Φώκνερ, Τζέημς Τζόυς, Βιρτζίνια Γουλφ κ.λ.. Ο ίδιος έλεγε για τον εαυτό του: «Είμαι στην πρώτη σειρά των δευτέρας τάξεως συγγραφέων».
Πρωτότυπος, φλεγματικός και κοσμοπολίτης, ταξίδευε και παρατηρούσε (διακρίνεται για τη βαθιά γνώση της ανθρώπινης φύσης), σατίριζε κυνικά και ανάλαφρα τα ήθη της ανώτερης αγγλικής τάξης καθώς και τις σχέσεις των δύο φύλων του. Το ημιαυτοβιογραφικό μυθιστόρημά του Ανθρώπινη Δουλεία και το Στην κόψη του ξυραφιού είναι από τα γνωστότερα έργα του. Πέθανε πλήρης ημερών στις 16 Δεκεμβρίου 1965 σε ηλικία 91 ετών.
Έργα
Μυθιστορήματα —μτφ. Ανδρέας Σπυρόπουλος ως Η Εκδίκηση (εκδ. Μαγκανιά, χωρίς χρονολογία))
Συλλογές διηγημάτων
Επιλογές διηγημάτων του Μωμ μεταφράστηκαν από τους Γιάννη Λο Σκόκο (εκδ. "Άγκυρα"), Αλ. Παναγή (εκδ. "Πατάκη"), Παλμύρα Ισμυρίδου (εκδ. "Άγρα").
Θεατρικά
Εξωτερικοί σύνδεσμοι
Κατηγορία:Άγγλοι μυθιστοριογράφοι Κατηγορία:Άγγλοι διηγηματογράφοι Κατηγορία:Άγγλοι θεατρικοί συγγραφείς
Όθων Β΄ του Λύνεμπουργκ
Ο Όθων Β΄ ο Αυστηρός (π. 1266 - 10 Απριλίου 1330) από τον Οίκο των Γουέλφων ήταν πρίγκιπας του Λύνεμπουργκ, μέρους του δουκάτου του Μπράουνσβαϊγκ-Λύνεμπουργκ. Με κατάλληλες διατάξεις οργάνωσε την επικράτειά του.
Βιογραφία
Ήταν ο μόνος γιος του Ιωάννη πρίγκιπα του Λύνεμπουργκ και της Λιούτγκαρντ, κόρης του Γκέρχαρντ Α΄ κόμη του Χόλσταϊν-Ιτσεχόε. Το 1277 απεβίωσε ο πατέρας του αφήνοντάς τον 11ετή. Την επιτροπεία άσκησε πρώτα ο θείος του Αλβέρτος Α΄ και όταν αυτός απεβίωσε το 1279, ο άλλος θείος του Κόνραντ πρίγκιπας - επίσκοπος του Βερντέν. Στα 16 έτη του ανέλαβε τη διακυβέρνηση.
Η εξουσία του σημαδεύτηκε από διαμάχες, που χρηματοδοτήθηκαν βάζοντας υποθήκες, με τους γείτονές του για την ιδιοκτησία συνοριακών περιοχών. Περιόρισε τα δικαιώματα των ιπποτών και προστάτευσε τη δημόσια τάξη. Έδωσε δικαιώματα πόλης στους οικισμούς Χάρμπουργκ, Ντάλενμπεργκ και Σέλε. Αγόρασε την κομητεία Βέλπε για 6.500 αργυρά μάρκα. Το 1313 στην εκλογή του βασιλιά της Γερμανίας υποστήριξε τον αδελφό της συζύγου του Λουδοβίκο Δ΄, ο οποίος δύο έτη μετά τον αντάμειψε με ένα φέουδο.
Οικογένεια
Το 1288 νυμφεύτηκε την Ματθίλδη των Βίττελσμπαχ, κόρη του Λουδοβίκου Β΄ δούκα της Βαυαρίας και είχε παιδιά:
Κατηγορία:Οίκος των Γουέλφων
Τηλεόραση στο Αφγανιστάν
Ιστορία
Η τηλεόραση δοκιμάστηκε για πρώτη φορά το 1974 και παρουσιάστηκε στο κοινό τον Σεπτέμβριο του 1977 από τον Αμπντουλκαρίμ Φαζέλ, όταν η κρατική Ραδιοτηλεόραση του Αφγανιστάν ίδρυσε το κανάλι RTA TV. Μετά την ολοκλήρωση της μελέτης σκοπιμότητας στο πλαίσιο ενίσχυσης από την Ιαπωνία, το έργο κατασκευής του στούντιο και των κτιρίων μετάδοσης είχαν ολοκληρωθεί μέχρι τον Αύγουστο του 1978. Κατά τη διάρκεια της δεκαετίας του 1980, μεταδίδονταν πολλά Σοβιετικά προγράμματα, όπως το παιδικό πρόγραμμα Νου, παγκαντί!.
Κατά τη διάρκεια του Αφγανικού Εμφυλίου Πολέμου του 1992-96, ο τηλεοπτικός σταθμός στην Καμπούλ υπέστη σοβαρές ζημιές, συμπεριλαμβανομένου του μεγάλου δορυφορικού πιάτου στην κορυφή. Η τηλεόραση απαγορεύτηκε από τους Ταλιμπάν, οι οποίοι ήλεγχαν σχεδόν όλο το Αφγανιστάν από το 1996 έως το 2001, θεωρώντας τη ως μη-Ισλαμική και "πηγή ηθικής διαφθοράς". Συχνά κατέστρεφαν δημόσια τηλεοπτικούς δέκτες. Η πώληση τηλεοράσεων, δορυφορικών πιάτων, VCR, μηχανημάτων αναπαραγωγής VCD ή άλλων παρόμοιων συσκευών ψυχαγωγίας έγινε έγκλημα. Κάποιος που τα κατείχε ή τα χρησιμοποιούσε ποινική αντιμετώπιζε ποινική δίωξη και ποινή. Μερικοί άνθρωποι ρίσκαραν κρυφά να παρακολουθούν ταινίες και βίντεο στα σπίτια τους, καθώς παρέμεινε η μόνη μορφή ψυχαγωγίας. Ο δημόσιος ραδιοφωνικός σταθμός ωστόσο παρέμεινε στον αέρα για να μεταδώσει Κορανικό περιεχόμενο. μικρογραφία|Το στούντιο του TOLOnews στην [[Καμπούλ του Αφγανιστάν]] Εκείνη την εποχή, η βορειοανατολική περιοχή που ελεγχόταν από την αντίπαλη Βόρεια Συμμαχία είχαν πρόσβαση σε τηλεόραση. Στην Επαρχία Μπανταχσάν υπήρχε τηλεοπτικός σταθμός που χρηματοδοτούνταν από τη Βόρεια Συμμαχία και μετέδιδε ειδήσεις και ταινίες σε περίπου 5.000 ντόπιους στην πόλη του Φεϋζαμπάντ. Από το Τσαρικάρ εξέπεμπε άλλος ένας τηλεοπτικός σταθμός, επίσης στη περιοχή της Βόρειας Συμμαχίας, περίπου 50 χλμ. βόρεια της Καμπούλ.
Το 2016 το Αφγανιστάν είχε περίπου 150 ραδιοφωνικούς σταθμούς. Υπήρχαν πάνω από 50 ιδιωτικοί τηλεοπτικοί σταθμοί και 22 κρατικά επαρχιακά κανάλια συμπεριλαμβανομένου του RTA TV.
Κατοχή τηλεόρασης και τηλεθέαση
Σύμφωνα με μια έρευνα του 2016, η κατοχή τηλεοράσεων συγκεντρώνεται στις αστικές περιοχές, όπου η ηλεκτρική ενέργεια είναι πιο αξιόπιστη και αντιστοιχεί στην αύξηση του εισοδήματος των νοικοκυριών. Η κεντρική περιοχή (Καμπούλ) παρουσιάζει την υψηλότερη κατοχή τηλεοράσεων, με το 53.3% των νοικοκυριών να κατέχει τηλεόραση, ακολουθούμενη στενά από την Ανατολική και Νοτιοδυτική περιοχή. Σχεδόν τα δύο τρίτα των Αφγανών (64.5%) παρακολουθούν τηλεοπτικά προγράμματα. Το Tolo ήταν το τέταρτο δημοφιλέστερο κανάλι σύμφωνα με την έρευνα, συγκεντρώνοντας το 8.9% των ερωτηθέντων, ακολουθούμενο από το Ariana Television Network (9.6%), Shamshad TV (36.3%) και Lemar (8.2%). μικρογραφία|Το στούντιο της εκπομπής Afghan Star που προβάλλεται στο Tolo μικρογραφία|Ειδική επίσκεψη αλλοδαπών υπαλλήλων στο στούντιο του Shamshad TV (2010)
Μετάδοση
Αν και οι δορυφορικές και διαδικτυακές υπηρεσίες βρίσκονται σε άνοδο, οι περισσότεροι άνθρωποι στο Αφγανιστάν εξακολουθούν να παρακολουθούν τηλεόραση μέσα από τα παραδοσιακά αναλογικά επίγεια σήματα που χρησιμοποιούν εσωτερικές κεραίες.
Τον Ιανουάριο του 2013 το Υπουργείο Επικοινωνιών και Πληροφορικής του Αφγανιστάν πραγματοποίησε συνάντηση με τηλεοπτικούς φορείς σχετικά με τα σχέδια για τη μετάβαση από την αναλογική στην ψηφιακή τηλεόραση. Τον Αύγουστο του 2014, το σύστημα ψηφιακής τηλεόρασης του Αφγανιστάν εγκαινιάστηκε επίσημα από τον τότε αντιπρόεδρο του Αφγανιστάν Καρίμ Χαλίλι και υπουργό Επικοινωνιών και Πληροφορικής Αμιρζάι Σανγκίν. Η τελετή πραγματοποιήθηκε στο Ξενοδοχείο Kabul Serena. Ξεκίνησε το 2015 με το όνομα Oqaab, χρησιμοποιώντας το πρότυπο DVB-T2.
Παραπομπές
Κατηγορία:Τηλεόραση στο Αφγανιστάν
Βεροτοξίνες
Οι βεροτοξίνες, ή αλλιώς τοξίνες Shiga -προς τιμήν του διακεκριμένου Ιάπωνα γιατρού και βακτηριολόγου Κιγιόσι Σίγκα (Kiyoshi Shiga), είναι οικογένεια συγγενών τοξινών με δύο κύριες ομάδες, τις Stx1 και Stx2, που δύνανται να προκαλέσουν σοβαρές λοιμώξεις σε ζωτικά όργανα του ανθρώπινου οργανισμού, ιδίως στο γαστρεντερικό σύστημα.
Προέλευση
Παράγονται από τα συνηθισμένα βακτήρια Escherichia coli, κοινά βακτήρια που απαντώνται στο κατώτερο τμήμα του εντέρου όλων των θηλαστικών. Τα παθογόνα E. coli, διαθέτοντας χαρακτηριστικά προφίλ γονιδίου μολυσματικού παράγοντα προκαλούν σοβαρές εξάρσεις από ασθένειες όπως τη νόσο του οιδήματος, διάρροια, ή και σοβαρές εντερικές αιμορραγίες. Λ.χ. έχει βρεθεί ότι η νόσος του οιδήματος προκαλείται από την τοξίνη Shiga (Stx2e).
Επιπλοκές
Οι σοβαρότερες επιπλοκές από τις τοξίνες αυτές λαμβάνουν χώρα στο έντερο. Τοξικά στελέχη του επιβλαβή παθολόγου βακτηρίου E. coli προσδένονται στα τοιχώματα των κυττάρων του εντέρου και αρχίζουν σταδιακά να δημιουργούν αποικίες. Μετά, αρχίζουν να εκλύουν τοξίνες οι οποίες καταστρέφουν τα όργανα. Σημαντικό ποσοστό των ασθενών που επιμολύνονται από αυτά τα στελέχη παρουσιάζει σοβαρές επιπλοκές στην υγεία του. Οι πιο κυριότερες λοιμώξεις είναι η αιμορραγική κολίτιδα και το αιμολυτικό ουραιμικό σύνδρομο.
Καταπολέμηση
Φθηνή θεραπεία δεν υπάρχει. Στη Γερμανία, έχει εφαρμοσθεί το μονοκλωνικό αντίσωμα εκουλιζουμάμπη (φάρμακο με την ονομασία Soliris), με θετικά αποτελέσματα, ωστόσο, το κόστος του φαρμάκου είναι απαγορευτικό για ευρεία χρήση.
Κατηγορία:Τοξικολογία
Τζέιμι Αλεξάντερ
Βιογραφικά στοιχεία
Γεννήθηκε στις 12 Μαρτίου του 1984. Έχει 3 μεγάλους αδερφούς και έναν μικρότερο και είναι 1.75μ. Όταν ήταν 4 ετών μετακόμισαν με τους γονείς της στο Γκρέϊπβάιν του Τέξας. Παρακολούθησε θεατρικά μαθήματα σε αμερικανικό σχολείο (που το νηπιαγωγείο είναι μαζί με το δημοτικό, αγγ. grade school ) όμως εξαιτίας της κακής της απόδοσης στο τραγούδι έφυγε από εκεί και ασχολήθηκε με αθλητικές δραστηριότητες όπως πυγμαχία. Στα 17 της μόλις χρόνια πήρε τη θέση ενός φίλου σε μα συνάντηση μιας εξερευνητικής υπηρεσίας και έτσι συνάντησε πρώτη φορά τον μάνατζερ της. Λεγόταν Randy James και της έστειλε κάποια σενάρια. Όταν λοιπόν τελείωσε το λύκειο μετακόμισε στο Λος Άντζελες της Καλιφόρνια και ασχολήθηκε με την υποκριτική.
Η πρώτη της κινηματογραφική εμφάνιση ήταν στο The Other Side (2003) ως Χάνα Τόμσον σε πρωταγωνιστικό ρόλο. Αυτό συνέβη διότι ο Gregg Bishop ο παραγωγός την άκουσε να λέει τα λόγια των ανδρών ηθοποιών και της έδωσε το ρόλο.
Η δεύτερη κινηματογραφική εμφάνιση ήταν το 2004 στο The Squirrel όπου ήταν συμπρωταγωνίστρια της Σάρα.
Ενώ το 2005 έγινε καστ για τον kyle xy και πήρε τον ρόλο της Τζέσι ΧΧ και το 2006 προβλήθηκε στις τηλεοράσεις. Το 2008 κέρδισε στα Saturn Βραβεία τον τίτλο "Best Supporting Actress on Television" για αυτό τον ρόλο.
Ταινίες και σειρές
2015-2020 Blindspot Jane Doe
Παραπομπές
Κατηγορία:Αμερικανίδες ηθοποιοί
Φεμινιστική τέχνη
μικρογραφία| Mary Schepisi, Διακοπή ομορφιάς, 2011 Η φεμινιστική τέχνη είναι μια κατηγορία τέχνης που σχετίζεται με το φεμινιστικό κίνημα στα τέλη της δεκαετίας του 1960 και του 1970. Η φεμινιστική τέχνη υπογραμμίζει τις κοινωνικές και πολιτικές διαφορές που βιώνουν οι γυναίκες στη ζωή τους. Σκοπός αυτής της μορφής τέχνης είναι να φέρει μια θετική και κατανοητή αλλαγή στον κόσμο, με την ελπίδα να οδηγήσει σε ισότητα ή απελευθέρωση. Τα μέσα που χρησιμοποιούνται κυμαίνονται από παραδοσιακές μορφές τέχνης, όπως ζωγραφική έως πιο ανορθόδοξες μεθόδους, όπως performance art, conceptual art, body art, craftivism, βίντεο και fiber art. Η φεμινιστική τέχνη έχει χρησιμεύσει ως μια καινοτόμος κινητήρια δύναμη στην επέκταση του ορισμού της τέχνης μέσω της ενσωμάτωσης νέων μέσων και μιας νέας προοπτικής.
Ιστορία
Ιστορικά οι γυναίκες, ακόμα και στις λόγω των συνθηκών σπάνιες περιπτώσεις που εκφράστηκαν δημιουργηκά μέσω της τέχνης, κατέληξαν σε μεγάλο βαθμό στην αφάνεια: δεν αναφέρεται γυναίκα αντίστοιχη του Michelangelo ή του Da Vinci. Στο βιβλίο της Why Have There Been No Great Women Artists (γιατί δεν υπήρξαν σπουδαίες καλλιτέχνιδες) η Λίντα Νόχλιν έγραψε: "Το πρόβλημα δεν έγκειται στο ωροσκόπιό μας, στις ορμόνες μας, στους εμμηνορροϊκούς κύκλους μας, ή στους κενούς εσωτερικούς μας χώρους, αλλά στα ιδρύματά μας και στην εκπαίδευσή μας". Λόγω του ιστορικού περιορισμοού των γυναικών στον χώρο του ιδιωτικού και στην φροντίδα της οικογένειας, οι περισσότερες γυναίκες δεν μπόρεσαν να αφιερώσουν χρόνο στη δημιουργία τέχνης. Επιπλέον, σπάνια επετράπη στις γυναίκες να εισέλθουν σε σχολές τέχνης και σχεδόν ποτέ δεν επέτρεπαν να παρακολουθήσουν μαθήματα ζωντανών γυμνών σχεδίων, καθώς κάτι τέτοιο θεωρούνταν για τις γυναίκες άσεμνο. Ως εκ τούτου, οι γυναίκες που έγιναν καλλιτέχνες ήταν σε μεγάλο βαθμό πλούσιες γυναίκες με ελεύθερο χρόνο που εκπαιδεύτηκαν από τους πατέρες ή τους θείους τους και παρήγαγαν νεκρές φύσεις, τοπία ή πορτραίτα. Στα παραδείγματα περιλαμβάνονται η Άννα Κλέιλ Παλ και η Μέρι Κασάτ.
Υπάρχει δυσκολία στον ορισμό της φεμινιστικής τέχνης, καθώς εκφράζει συχνά διαφορετικές προσωπικές και πολιτικές απόψεις. Είναι όλα τα έργα τέχνης που δημιουργήθηκαν από φεμινίστριες φεμινιστική τέχνη; Μπορεί η τέχνη που φτιάχτηκε από μια μη φεμινίστρια να είναι φεμινιστική τέχνη; Η Lucy R. Lippard δήλωσε το 1980 ότι η φεμινιστική τέχνη δεν ήταν ούτε ένα στυλ ούτε ένα κίνημα αλλά ένα σύστημα αξιών, μια επαναστατική στρατηγική, ένας τρόπος ζωής. Αναδυόμενο στα τέλη της δεκαετίας του 1960, το φεμινιστικό καλλιτεχνικό κίνημα εμπνεύστηκε από τις φοιτητικές διαμαρτυρίες της δεκαετίας του 1960, το κίνημα των πολιτικών δικαιωμάτων και τον φεμινισμό δεύτερου κύματος. Ασκώντας κριτική στα ιδρύματα που προωθούν τους μαθητές στον σεξισμό και στον ρατσισμό, ακτιβιστές και ακτιβίστριες διαφορετικών φυλών μπόρεσαν να εντοπίσουν καιiπροσπάθησαν να διορθώσουν την ανισότητα. Οι γυναίκες καλλιτέχνες χρησιμοποίησαν τα έργα τέχνης, τις διαμαρτυρίες και τις συλλογικότητεες για να ρίξουν φως στις ανισότητες στον κόσμο της τέχνης. Το πρώτο κύμα της φεμινιστικής τέχνης ιδρύθηκε στα μέσα του 19ου αιώνα. Στις αρχές της δεκαετίας του 1920, με τη γυναίκα να αποκτά το δικαίωμα ψήφου στην Αμερική, το κύμα χειραφέτησης εξαπλώνεται σε όλο τον κόσμο. Η αργή και σταδιακή αλλαγή στη φεμινιστική τέχνη άρχισε να κερδίζει σε δυναμισμό τη δεκαετία του 1960.
Παραπομπές
Κατηγορία:Φεμινιστική θεωρία Κατηγορία:Σύγχρονη τέχνη
Άνω Καλεσμένο Ευρυτανίας
Το Άνω Καλεσμένο είναι ορεινός οικισμός στον νομό Ευρυτανίας σε υψόμετρο 600 μέτρων, ο οποίος βρίσκεται επάνω στην εθνική οδό Καρπενησίου - Αγρινίου, απέχει 14 χλμ. δυτικά από το Καρπενήσι και 5 χλμ. από το Καλεσμένο. Ως οικισμός αναγνωρίστηκε το 1951 και προσαρτήθηκε στην τότε κοινότητα Καλεσμένου. Σύμφωνα με το σχέδιο Καλλικράτης μαζί με το Καλεσμένο, την Αρωνιάδα και το Μοναστηράκι αποτελούν τη τοπική κοινότητα Καλεσμένου που ανήκει στη δημοτική ενότητα Καρπενησίου του Δήμου Καρπενησίου και σύμφωνα με την απογραφή του 2011 έχει πληθυσμό 4 μόνο κατοίκους. Κύρια αιτία ερήμωσης του χωριού υπήρξε η μετοίκηση των κατοίκων του στην περιοχή του Καλεσμένου, σε μικρότερο υψόμετρο (600 μέτρα) και πιο εύφορα εδάφη, όπου είχαν και τα χωράφια τους.
Πηγές
Κατηγορία:Χωριά του νομού Ευρυτανίας Κατηγορία:Δήμος Καρπενησίου
Γκεβόργκ Εμίν
Ο Γκεβόργκ Εμίν (αρμενικά: Գևորգ Էմին, φιλολογικό ψευδώνυμο του Καρλέν Γκριγκορίεβιτς Μουραντιάν, Ασταράκ, 30 Σεπτεμβρίου 1919 – Γερεβάν, 11 Ιουνίου 1998) ήταν σημαντικός Αρμένιος ποιητής, δοκιμιογράφος και μεταφραστής που άκμασε κυρίως κατά τη σοβιετική περίοδο.
Βιογραφία
Γεννήθηκε το 1919 στο Ασταράκ της Αρμενίας ως Γκεβόργκ Μουραντιάν, ωστόσο σε μικρή ηλικία άλλαξε το όνομά του σε Καρλέν. Σπούδασε πολιτικός μηχανικός (με ειδίκευση στην υδραυλική μηχανική ) στο Πολυτεχνείο του Γερεβάν, αποφοιτώντας το 1940 και το ίδιο έτος πραγματοποίησε την παρθενική του εμφάνιση στη λογοτεχνία, δημοσιεύοντας την ποιητική συλλογή «Το μονοπάτι», ενώ τα επόμενα χρόνια παρακολούθησε μαθήματα λογοτεχνίας στη Μόσχα. Ως πολιτικός μηχανικός εργάστηκε στην κατασκευή του Ματενανταράν στο Γερεβάν. Τα επόμενα χρόνια συνεργάστηκε με αρμενικά λογοτεχνικά έντυπα, ενώ εργάστηκε επί σειρά ετών στο Ινστιτούτο Τεχνών του Γερεβάν. Παράλληλα, ήταν από το 1958 μέλος του Κομμουνιστικού Κόμματος της Σοβιετικής Ένωσης. αριστερά|μικρογραφία|212x212εσ|Ανδριάντας του Εμίν στο Γερεβάν. Τα γραπτά του Εμίν περιστρέφονται γύρω από θέματα όπως η Αρμενική Γενοκτονία, ο Β΄ Παγκόσμιος Πόλεμος (κατά τη διάρκεια του οποίου υπηρέτησε στον Κόκκινο Στρατό ), αλλά και διάφορους προβληματισμούς που προέκυψαν από καταστάσεις όπως ο Ψυχρός Πόλεμος, η ανθρώπινη αποξένωση και η πρόοδος της τεχνολογίας. Στην ποίησή του διακρίνονται στοιχεία ειρωνείας, σαρκασμού, χιούμορ, καθώς και υπερηφάνειας για την αρμενική του καταγωγή. Σημαντικά έργα του θεωρούνται, μεταξύ άλλων, οι συλλογές «Νέος δρόμος» (1949), «Αναζητήσεις» (1955) , «Δύο δρόμοι» (1962) , «Επτά τραγούδια για την Αρμενία» (1974), «Γη, Αγάπη, Αιώνας» (1974) κ.ά.
Απεβίωσε στις 11 Ιουνίου του 1998 στο Γερεβάν. Γιος του είναι ο συγγραφέας και μεταφραστής Αρτάσης Εμίν (γεν. 1961) και αδελφός του ήταν ο συνθέτης Βαζγκέν Μουραντιάν (1921-2018).
Βιβλιογραφία
Κατηγορία:Αρμένιοι ποιητές Κατηγορία:Σοβιετικοί αρμενικής καταγωγής Κατηγορία:Σοβιετικοί συγγραφείς Κατηγορία:Αρμένιοι συγγραφείς Κατηγορία:Σοβιετικοί πολιτικοί μηχανικοί Κατηγορία:Αποδέκτες του Τάγματος της Φιλίας των Λαών
Κρόνια
μικρογραφία|alt=Σατουρνάλια (Αντίστοιχη εορτή με τα Κρόνια)-Χάλκινο αντίγραφο του Ernesto Biondi.|Σατουρνάλια (Αντίστοιχη εορτή με τα Κρόνια)-Χάλκινο αντίγραφο του Ernesto Biondi. Κρόνια ονομαζόταν μια αρχαία ελληνική εορτή προς τιμήν του Κρόνου.
Η παράδοση της γιορτής
Σύμφωνα με τον Δημοσθένη γινόταν τη νύκτα της 12ης μέρας του Εκατομβαιώνος. Ανήμερα της γιορτής οι δούλοι είχαν αργία, μπορούσαν να καθίσουν στο ίδιο τραπέζι με τους αφέντες τους και γενικότερα είχαν περισσότερη ελευθερία μες στην πόλη, σε ανάμνηση της Χρυσής Εποχής του ανθρώπινου γένους, όταν δεν υπήρχε δουλεία και βαριές εργασίες. Αργότερα, το αγροτικό στοιχείο της εορτής άρχισε να εκλείπει και τα Κρόνια θεωρούνταν γιορτή θορυβώδης και ημέρα ακολασιών, ιδιαίτερα από την υιοθέτηση της εορτής από τους Ρωμαίους ως Σατουρνάλια, προς τιμήν του ρωμαϊκού Σατούρνους. Η κακή τους φήμη επέζησε μέχρι τη βυζαντινή περίοδο: ο Νικήτας Χωνιάτης (1155-1217) παρομοιάζει τη συμπεριφορά και τις ερωτικές περιπέτειες του Ανδρόνικου του Κομνηνού με τις ακολασίες της γιορτής.
Σύμφωνα με τον Δημοσθένη
Δημοσθένης - Κατὰ Τιμοκράτους
"οὔτε γὰρ ἐξέθηκε τὸν νόμον, οὔτ᾽ ἔδωκεν εἴ τις ἐβούλετ᾽ ἀναγνοὺς ἀντειπεῖν, οὔτ᾽ ἀνέμεινεν οὐδένα τῶν τεταγμένων χρόνων ἐν τοῖς νόμοις, ἀλλὰ τῆς ἐκκλησίας, ἐν ᾗ τοὺς νόμους ἐπεχειροτονήσατε, οὔσης ἑνδεκάτῃ τοῦ ἑκατομβαιῶνος μηνός, δωδεκάτῃ τὸν νόμον εἰσήνεγκεν, εὐθὺς τῇ ὑστεραίᾳ, καὶ ταῦτ᾽ ὄντων Κρονίων καὶ διὰ ταῦτ᾽ ἀφειμένης τῆς βουλῆς, διαπραξάμενος μετὰ τῶν ὑμῖν ἐπιβουλευόντων καθέζεσθαι νομοθέτας διὰ ψηφίσματος ἐπὶ τῇ τῶν Παναθηναίων προφάσει.'"
"''Δεν φανέρωσε το νόμο του, ούτε έδωσε την ελευθερία να το διαβάσει κανείς ώστε να αντιταχθεί σε αυτό, ούτε περίμενε κάποια από τις ημερομηνίες που προβλέπονται από τους νόμους. και αν και η συνέλευση που θα θέσπιζε  τους  νέους  νόμους, ήταν η ενδέκατη του Εκατομβαιώνος μηνός,  έλαβε μέρος την δωδέκατη δηλαδή την επόμενη ημέρα, την ίδια μέρα που ήταν εορτή του Κρόνου επομένως η συνέλευση  αναβλήθηκε,  καθότι με τη βοήθεια προσώπων των οποίων οι προθέσεις ήταν φιλικές προς εσάς είχε φτάσει να πάρει με διάταγμα μια συνεδρίαση της Νομοθετικής Επιτροπής, με τη δικαιολογία των  Παναθηναίων."
Εορτασμός
Στην Ολυμπία, η εορτή τελούνταν από τους αποκαλούμενους "Βασιλείς" ιερείς μέσα στο Κρόνιον Ιερό κι έπειτα πραγματοποιούνταν θυσία στον Κρόνιο Λόφο.
Στην Αθήνα ο εορτασμός γινόταν προς τιμή του Κρόνου και της Ρέας και διαρκούσε μια ημέρα. Η ημέρα αυτή ήταν αργία, αφού οι δημόσιες εργασίες (ή οι δημόσιες υπηρεσίες όπως θα λέγαμε σήμερα) παρέμεναν κλειστές και η βουλή δεν συνεδρίαζε.
Στο Κρόνιον Ιερό, στον Ιλισό, κοντά στο Ναό του Ολυμπίου Διός, τελούνταν οι ευχαριστήριες θυσίες για το τέλος της συγκομιδής. Σύμφωνα με τον Φιλόχορο ο βωμός αυτός είχε χτιστεί από τον Κέκροπα, ο οποίος και όρισε ότι κάθε νοικοκυριό θα έπρεπε να προσφέρει θυσία στον Κρόνο στο τέλος της συγκομιδής των δημητριακών και των καρπών των δέντρων. Όρισε δε ότι, αυτή την ημέρα, οι δούλοι θα έπρεπε να κάθονται στο ίδιο τραπέζι με το αφεντικό ως αποζημίωση για τον τόσο κόπο που έκαναν στην συγκομιδή της σοδειάς.
Η γιορτή δεν περιελάμβανε αιματηρές θυσίες, ούτε και την σφαγή ζώων. Γίνονταν όμως προσφορά άρτου και φρούτων. Είχε γενικά εξοχικό και αγροτικό χαρακτήρα. Ο Lucius Accius αναφέρει ότι γινόντουσαν στους αγρούς, ενώ ο Φολόχορος αναφέρει μόνο την εξοχή της Αττικής χωρίς ποτέ να αναφέρει την πόλη των Αθηνών.
Εκτός από την Αθήνα, ο Κρόνος λατρευόταν επίσης στη Χαιρώνεια, στο Πήλιο, στη Θήβα, στην Αρκαδία, καθώς και στα παράλια της Μικράς Ασίας.
Παρόμοια γιορτή προς τιμήν του Κρόνου φαίνεται να τελούνταν στη Ρόδο κατά το μήνα Μεταγειτνιώνα, κατά την οποία γίνονταν ανθρωποθυσίες, κυρίως εγκληματιών, ίσως με επιρροές από τη λατρεία του φοινικικού Μολώχ.
Στην Ρώμη η αντίστοιχη γιορτή ονομάζονταν Σατουρνάλια και γινόταν τον Δεκέμβριο.
Εξωτερικοί σύνδεσμοι
Κατηγορία:Αρχαίες ελληνικές εορτές Κατηγορία:Αρχαίες αθηναϊκές εορτές
Σεξουαλικά φιλελεύθερος φεμινισμός
δεξιά|μικρογραφία|150x150εσ| Η Susie Bright, συγγραφέας και ακτιβιστής, ένα από τα πρώτα πρόσωπα που αναφέρονται ως θετικά σεξ φεμινίστρια. μικρογραφία|220x220εσ| Νίνα Χάρτλεϊ Ο σεξουαλικά φιλελεύθερος φεμινισμός είναι ένα κίνημα που ξεκίνησε στις αρχές της δεκαετίας του 1980 με επίκεντρο την ιδέα ότι η σεξουαλική ελευθερία είναι ουσιαστικό συστατικό της ελευθερίας των γυναικών. Μερικές φεμινίστριες συμμετείχαν στο κίνημα ως απάντηση στις προσπάθειες των άλλων φεμινιστικών ομάδων να θέσουν την πορνογραφία στο επίκεντρο μιας φεμινιστικής εξήγησης της καταπίεσης των γυναικών.
Ο σεξουαλικά φιλελεύθερος φεμινισμός επικεντρώνεται στην ιδέα ότι η σεξουαλική ελευθερία είναι απαραίτητο συστατικό της ελευθερίας των γυναικών. Αντιτίθενται στις νομικές ή κοινωνικές προσπάθειες για τον έλεγχο των σεξουαλικών δραστηριοτήτων μεταξύ συναινετικών ενηλίκων, ανεξαρτήτως από το αν ξεκινούν από την κυβέρνηση, από άλλες φεμινίστριες, από τους αντιπάλους του φεμινισμού ή από οποιοδήποτε άλλο ίδρυμα. Αγκαλιάζουν ομάδες σεξουαλικών μειονοτήτων, τονίζοντας την αξία της αλληλεγγύης, και με περιθωριοποιημένες ομάδες.
Ο σεξουαλικά φιλελεύθερος φεμινισμός συγκεντρώνει μεταξύ άλλων ακτιβιστές κατά της λογοκρισίας, ακτιβιστές ΛΟΑΤ, θεωρητικές φεμινίστριες, παραγωγούς πορνογραφίας και ερωτικών ταινιών και εκφράζει γενικά την άποψη ότι οι ίδιες οι πόρνες δεν πρέπει να ποινικοποιούνται ή να τιμωρούνται.
Παραπομπές
Κατηγορία:Ανθρώπινη σεξουαλικότητα Κατηγορία:Φεμινισμός τρίτου κύματος
Γιούκα
Το Γιούκα (Yucca) είναι γένος πολυετών θάμνων και δέντρων στην οικογένεια Ασπαραγίδες, υποοικογένεια Αγαυοΐδες. Τα 40-50 είδη του είναι αξιοσημείωτα για τα αειθαλή, σκληρά φύλλα σε σχήμα σπαθιού και μεγάλους κορύμβους λευκών ή υπόλευκων λουλουδιών. Είναι ιθαγενή στα ζεστά και ξηρά (άνυδρα) μέρη της Αμερικής και της Καραϊβικής.
Σε πρώτες αναφορές του είδους συγχέονταν με την μανιόκα (Manihot esculenta). Κατά συνέπεια, ο Λινναίος επέλεξε εσφαλμένα το γενικό όνομα από τη λέξη ταΐνο για το τελευταίο, yuca. Οι Αζτέκοι που ζουν στο Μεξικό από πριν την άφιξη των Ισπανών, στο Ναχουάτλ, αποκαλούν το τοπικό είδος γιούκα (Yucca gigantea) iczotl, που έδωσε το ισπανικό izote. Izote ονομάζεται επίσης το Yucca filifera.
Διανομή
Το φυσικό εύρος κατανομής του γένους Γιούκα (49 είδη και 24 υποείδη) καλύπτει μια τεράστια περιοχή της Αμερικής. Το γένος είναι παρόν σε όλο το Μεξικό και εκτείνεται στη Γουατεμάλα (Yucca guatemalensis). Εκτείνεται επίσης προς τα βόρεια μέσω της Μπάχα Καλιφόρνια στα δυτικά, προς τα βόρεια στις νοτιοδυτικές Ηνωμένες Πολιτείες, μέσω των ξηρότερων κεντρικών πολιτειών βόρεια ως τη νότια Αλμπέρτα στον Καναδά (Yucca glauca ssp. albertana).
Το γιούκα είναι επίσης ιθαγενές προς τα βόρεια προς τις παράκτιες πεδιάδες και τις ξηρές παραλίες στις παράκτιες περιοχές των νοτιοανατολικών Ηνωμένων Πολιτειών, κατά μήκος του Κόλπου του Μεξικού και των Νοτίων Ατλαντικών πολιτειών, από το παράκτιο Τέξας έως το Μέριλαντ.
Τα γιούκα έχουν προσαρμοστεί σε τεράστιο φάσμα κλιματικών και οικολογικών συνθηκών. Βρίσκονται σε βραχώδεις ερήμους, σε λιβάδια, σε ορεινές περιοχές, σε ανοιχτό δάσος, σε παράκτιες αμμουδιές (Yucca filamentosa), ακόμη και σε υποτροπικές και ημιεύκρατες ζώνες, αν και αυτές είναι γενικά άνυδρες έως ημίξηρες.
Οικολογία
Τα γιούκα έχουν πολύ εξειδικευμένο, αμοιβαίο σύστημα επικονίασης, το οποίο επικονιάζεται από νυχτοπεταλούδες γιούκα (οικογένεια Προβοξίδες). Το έντομο μεταφέρει τη γύρη από τους στήμονες ενός φυτού στο στίγμα ενός άλλου και ταυτόχρονα γεννά ένα αυγό στο λουλούδι. Η προνύμφη στη συνέχεια τρέφεται με μερικούς από τους αναπτυσσόμενους σπόρους, αφήνοντας πάντα αρκετό σπόρο για να διαιωνίσει το είδος. Ορισμένα είδη νυχτοπεταλούδας γιούκα έχουν αναπτύξει ανταγωνιστικά χαρακτηριστικά έναντι του φυτού και δεν βοηθούν στις προσπάθειες επικονίασης του φυτού ενώ συνεχίζουν να γεννούν τα αυγά τους στο φυτό για προστασία. δεξιά|μικρογραφία|255x255εσ| Μωβ καρποί του Yucca aloifolia.
Χρήσεις
Τα γιούκα καλλιεργούνται ευρέως ως καλλωπιστικά φυτά σε κήπους. Πολλά είδη φέρουν επίσης βρώσιμα μέρη, όπως φρούτα, σπόρους, άνθη, ανθοφόρους μίσχους και σπανιότερα ρίζες. Οι αναφορές στη ρίζα γιούκα ως τροφή προκύπτουν συχνά από σύγχυση με την παρόμοια προφορά, αλλά άσχετη βοτανικά, κασάβα ή μανιόκα (Manihot esculenta). Οι ρίζες του Yucca elata έχουν υψηλή περιεκτικότητα σε σαπωνίνες και χρησιμοποιούνται ως σαμπουάν σε τελετουργίες των ιθαγενών της Αμερικής. Τα αποξηραμένα φύλλα γιούκα και οι ίνες του κορμού έχουν χαμηλή θερμοκρασία ανάφλεξης, καθιστώντας το φυτό επιθυμητό για χρήση στην ανάφλεξη πυρκαγιών μέσω τριβής. Το στέλεχος (όταν στεγνώσει) που φέρνει τα λουλούδια χρησιμοποιείται συχνά σε συνδυασμό με ένα στιβαρό κομμάτι κέδρου για την παραγωγή φωτιάς. Στις αγροτικές περιοχές των Αππαλαχίων, είδη όπως το Yucca filamentosa αναφέρονται ως «κρεμάστρες κρέατος». Τα σκληρά, ινώδη φύλλα, με τις αιχμηρές άκρες τους, χρησιμοποιήθηκαν για να τρυπήσουν το κρέας και να σχηματίσουν μια θηλιά με την οποία κρεμούσαν το κρέας για να ωριμάσουν το αλάτι ή σε καπνιστήρια. Οι ίνες μπορούν να χρησιμοποιηθούν για την κατασκευή κορδονιού, είτε πρόκειται για κλωστή είτε για σχοινί.
Τα πέταλα των λουλουδιών τρώγονται συνήθως στην Κεντρική Αμερική, αλλά τα αναπαραγωγικά της όργανα (οι ανθήρες και οι ωοθήκες) αφαιρούνται πρώτα επειδή είναι μικρά. Τα πέταλα ζεματίζονται για 5 λεπτά και στη συνέχεια μαγειρεύονται α λα μεξικάνα (με ντομάτα, κρεμμύδι, τσίλι) ή σε τορτίγιες με σάλτσα. Στη Γουατεμάλα, τα βράζουν και τα τρώνε με χυμό λεμονιού.
Καλλιέργεια
Το πιο κοινό είδος γιούκα που χρησιμοποιείται ως καλλωπιστικό είναι το Yucca gigantea.
Τα γιούκα καλλιεργούνται ευρέως ως αρχιτεκτονικά φυτά που παρέχουν μια δραματική έμφαση στο σχεδιασμό τοπίου. Ανέχονται μεγάλη ποικιλία συνθηκών, αλλά καλλιεργούνται καλύτερα σε ηλιόλουστες περιοχές σε υποτροπικές ή ήπιες εύκρατες περιοχές. Σε κέντρα κηπουρικής και κηπουρικούς καταλόγους συνήθως ομαδοποιούνται με άλλα αρχιτεκτονικά φυτά όπως κορδυλίνες και φόρμια.
Πολλά είδη γιούκα μπορούν να καλλιεργηθούν σε εξωτερικούς χώρους σε εύκρατα κλίματα, όπως:
Συμβολισμός
Μεξικό
Το λουλούδι Γιούκα είναι το λουλούδι της πολιτείας του Νέου Μεξικού στις νοτιοδυτικές Ηνωμένες Πολιτείες. Δεν αναφέρεται όνομα είδους στην αναφορά. Ωστόσο, το Μπλε Βιβλίο Εκατονταετίας του Νέου Μεξικού αναφέρει το Yucca elata ως ένα από τα πιο διαδεδομένα είδη στο Νέο Μεξικό.
Κεντρική Αμερική
Το λουλούδι του Γιούκα είναι επίσης το εθνικό λουλούδι του Ελ Σαλβαδόρ, όπου είναι γνωστό ως flor de izote.
Παράλληλα στο χρονικό συνεχές εσωτερικών μαχών στη Γουατεμάλα στις 15 Σεπτεμβρίου 1821 κατά τον Άγιο Αθανάσιο προσήλθαν πληρεξούσιοι στην Ελλάδα τριών φατριών για διαπραγματεύσεις με τους Έλληνες. Η ελληνική πλευρά επανέλαβε τις προηγούμενες απαιτήσεις της και οι Τούρκοι επέστρεψαν στην πόλη για συνεννοήσεις. Ένα κρίσιμο σημείο για την ελληνική ιστορία με νικηφόρο έκβαση για τους Έλληνες 27 Μαρτίου 1821.Τα Λογχοειδή φύλλα του φυτού (yucca gloriosa) μπορούν με αρμονική καλλιτεχνική ματιά να φαντάζουν όπλα κρητικών κατά την επανάσταση του έτους 1821.Το υποτροπικό κλίμα της Κρήτης κατά τις καιρικές συνθήκες της σημερινής εποχής ενδείκνυται για την φιλοξενία ενός είδους που φαντάζει να προστατεύει τόσο ισχυρά τον ανθό του όπως οι Έλληνες την πατρίδα τους. Τιμώντας το εθνικό σύμβολο του Ελ Σαλβαδόρ έχουν εισαχθεί στον ελλαδικό χώρο τα φυτά (yucca gloriosa) από γεωπόνους με επαρκή αισθαντικότητα στην αρχιτεκτονική τοπίου.
Παραπομπές
Κατηγορία:Ασπαραγοειδή Κατηγορία:Καλλωπιστικά φυτά
Β΄ Εθνική ποδοσφαίρου ανδρών 1966-67
Το πρωτάθλημα Β΄ Εθνικής 1966-67 διεξήχθη και πάλι σε τρεις ομίλους, δύο με 18 και έναν με 17 ομάδες, δηλαδή μετείχαν συνολικά 53 ομάδες. Οι νικητές των ομίλων προκρίθηκαν στην τελική φάση, από την οποία οι δύο ανέβηκαν στην Α΄ εθνική κατηγορία.
Διοργάνωση
Το 1966-67 χαλάρωσε η προσπάθεια εξορθολογισμού του πρωταθλήματος Β΄ Εθνικής, που είχε ξεκινήσει την προηγούμενη σεζόν. Αντί να περιοριστούν ο όμιλοι από τρεις σε δύο, όπως είχε αρχικά σχεδιαστεί, αποφασίστηκε να μην υποβιβαστεί καμιά ομάδα. Επίσης, λόγω της ανόδου τεσσάρων ομάδων από τη Γ΄ Εθνική Ερασιτεχνική κατηγορία, αρχικά συγκροτήθηκαν δύο όμιλοι των 17 και ένας των 18 ομάδων. Αργότερα το συμβούλιο της ΕΠΟ αποφάσισε την άνοδο του Ροδιακού, με αποτέλεσμα οι ομάδες να γίνουν 53.
Η αναδιάρθωση, με μείωση του αριθμού των ομάδων και τη δημιουργία δύο ομίλων, αναβλήθηκε για την επόμενη σεζόν. Μάλιστα, προβλέφθηκε ο υποβιβασμός στη Γ΄ Εθνική 15 ομάδων συνολικά (3Χ5). Όμως, ούτε αυτός ο σχεδιασμός εφαρμόστηκε επακριβώς. Η επικράτηση της δικτατορίας στις 21 Απριλίου 1967, επέφερε δραματικές και υποχρεωτικές αλλαγές: σωματεία εξαναγκάστηκαν σε συγχώνευση ή σε διάλυση και οι κατηγορίες αναδιαρθρώθηκαν. Τελικά, η Β΄ εθνική της επόμενης σεζόν συγκροτήθηκε από δύο ομίλους των 16 ομάδων.
Κατά τα άλλα, όπως και την προηγούμενη σεζόν, οι νικητές των τριών ομίλων πέρασαν στην τελική φάση, όπου διεκδίκησαν την άνοδο στην Α΄ Εθνική κατηγορία. Ανέβηκαν οι δύο πρώτοι του τελικού ομίλου.
Πρώτοι σκόρερ
Οι πρώτοι σκόρερ κάθε ομίλου ήταν:
Βαθμολογίες
Βαθμολογικό σύστημα 3-2-1 {|
Α΄ όμιλος
* Συγχωνεύτηκε με τον Ολυμπιακό Καλαμάτας στον Π.Σ. Καλαμάτα.
Β΄ όμιλος
* Συγχωνεύτηκαν στον Α.Ο. Χαλκίδα.
Γ΄ όμιλος
* Συγχωνεύτηκε με τον Ορφέα στον Α.Ο. Ξάνθη.
Αγώνες κατάταξης
Λόγω της τριπλής ισοβαθμίας μετά τους αγώνες της τελικής φάσης ακολούθησαν αγώνες μπαράζ ανάμεσα στις τρεις ομάδες. Και οι τρεις αγώνες μπαράζ έγιναν στην Λαμία. Τα αποτελέσματα:
Η τελική κατάταξη:
Πηγές
Κατηγορία:Β΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1966-1967
FIFA 18
Το FIFA 18 είναι βιντεοπαιχνίδι προσομοίωσης ποδοσφαίρου στη σειρά βιντεοπαιχνιδιών FIFA, αναπτύχθηκε και δημοσιεύθηκε από την Electronic Arts και κυκλοφόρησε παγκοσμίως στις 29 Σεπτεμβρίου 2017 για Microsoft Windows, PlayStation 3, PlayStation 4, Xbox 360, Xbox One και Nintendo Switch. Είναι η 25η προσθήκη στη σειρά FIFA. Ο επιθετικός της Ρεάλ Μαδρίτης, Κριστιάνο Ρονάλντο κοσμεί το εξώφυλλο της κανονικής έκδοσης, ενώ ο Ρονάλντο την Icon έκδοση του παιχνιδιού.
Το FIFA 18 είναι η δεύτερη προσθήκη που χρησιμοποιεί τη μηχανή παιχνιδιού Frostbite 3, αν και κάποιες εκδόσεις του παιχνιδιού χρησιμοποιούν διαφορετική. Οι εκδόσεις για PlayStation 4, Microsoft Windows και Xbox One περιλαμβάνουν τη συνέχεια του "The Journey" (ελληνικά: "Το Ταξίδι"), μια λειτουργία βασισμένη στην ιστορία που έχει το FIFA 17, με τίτλο "The Journey: Hunter Returns" (ελληνικά: "Το Ταξίδι: Ο Hunter Επιστρέφει". Οι εκδόσεις για PlayStation 3 και Xbox 360, γνωστές ως FIFA 18: Legacy Edition, δεν περιέχουν κάποια νέα αλλαγή στον τρόπο παιχνιδιού (gameplay), πέρα από ενημερωμένες εμφανίσεις και ομάδες.
Τρόπος παιχνιδιού
Το FIFA 18 είναι παιχνίδι που προσομοιώνει ομοσπονδιακό ποδόσφαιρο (association football). Το παιχνίδι παρουσιάζει 52 πλήρως αδειοθετημένα στάδια από 12 χώρες, συν 30 γενικά γήπεδα, δηλαδή συνολικά 82, συμπεριλαμβανόμενου των 20 σταδίων της Premier League που ενσωματώνονται στη σειρά. Ο σχολιασμός παρέχεται για άλλη μία φορά από τους Martin Tyler και Alan Smith μαζί με τον Alan MclNally (ενημερώσεις για αποτελέσματα στο παιχνίδι), τον Geoff Shreeves (αναφορές τραυματισμών) και τον Mike West (τελικά αποτελέσματα).
Το FIFA 18 Ulimate Team Icons, η νέα έκδοση του παλιού Legends είναι διαθέσιμη στις εκδόσεις του παιχνιδιού για PlayStation 4, Xbox One και Υπολογιστή. Ο Ντιέγκο Μαραντόνα προστέθηκε ως Icon (Είδωλο) στο Ultimate Team, μαζί με τους Βραζιλιάνους αστέρες Πελέ, Ρονάλντο, Ροναλντίνιο και Ρομπέρτο Κάρλος, τον Ρώσσο τερματοφύλακα Λεβ Γιάσιν και τον Γάλλο σταρ Τιερί Ανρί.
Στο FIFA 18 προστέθηκε η τρίτη κατηγορία της γερμανικής Bundesliga, η 3. Liga. Επίσης, προστέθηκε η εθνική ανδρών Ισλανδίας και Σαουδικής Αραβίας, οι εθνικές ανδρών και γυναικών της Νέας Ζηλανδίας και έχει ξανά την τούρκικη Super League, αφού η EA ανανέωσε την άδεια μαζί τους.
Η EA Sports εισήγαγε τις Γρήγορες Αλλαγές (Quick Subs) στο FIFA 18, όπου ο παίκτης μπορεί να κάνει αλλαγή όταν η μπάλα βγει εκτός αγωνιστικού χώρου. Επίσης, στη Λειτουργία Καριέρας (Career Mode), οι παίχτες μπορούν να παρακολουθούν διαδραστικά τις διαπραγματεύσεις μεταγραφών να συμβαίνουν και μπορούν ακόμη να δουν τα καινούρια τους αποκτήματα να αποκαλύπτονται μέσω κομμένων σκηνών βίντεο (cutscenes).
Εξωτερικοί σύνδεσμοι
Κατηγορία:Βιντεοπαιχνίδια του 2017 Κατηγορία:FIFA (σειρά βιντεοπαιχνιδιών) Κατηγορία:Βιντεοπαιχνίδια αθλητισμού Κατηγορία:Βιντεοπαιχνίδια της Electronic Arts Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του Nintendo Switch Κατηγορία:Βιντεοπαιχνίδια του Xbox 360 Κατηγορία:Βιντεοπαιχνίδια του Xbox One Κατηγορία:Βιντεοπαιχνίδια των Windows Κατηγορία:Βιντεοπαιχνίδια τοποθετημένα στη Γαλλία Κατηγορία:Βιντεοπαιχνίδια τοποθετημένα στη Γερμανία Κατηγορία:Βιντεοπαιχνίδια τοποθετημένα στις ΗΠΑ Κατηγορία:Βιντεοπαιχνίδια τοποθετημένα στην Ιταλία Κατηγορία:Βιντεοπαιχνίδια ανεπτυγμένα στον Καναδά Κατηγορία:Νικητές Interactive Achievement Award
Μαργκαρίτα Λεβιέβα
Η Μαργκαρίτα Λεβιέβα (αγγ. Margarita Levieva, 1980) είναι ηθοποιός από το Σεντ Πίτερσμπουργκ της Ρωσίας. Είναι γνωστή για τις ταινίες Ζωή σαν λούνα παρκ (2009), Δικηγόρος σκοτεινών υποθέσεων (2011), Ο αόρατος (2007) και Ζιγκολό (2009).
Βιογραφικά στοιχεία
Γεννημένη στις 9 Φεβρουαρίου 1980, κατάγεται από ρωσο-εβραική οικογένεια και είναι 1.68μ. Σε ηλικία 3 ετών άρχισε ρυθμική γυμναστική σε ένα αυστηρό πρόγραμμα κατάρτισης και για 13 χρόνια αγωνιζόταν σε διαγωνισμούς στη χώρα της μέχρι που μετακόμισε στις Ηνωμένες Πολιτείες. Εκεί αγωνίστηκε ξανά. Δε μπόρεσε να συμμετάσχει στους Ολυμπιακούς αγώνες της Αμερικής επειδή δεν καταγόταν από εκεί και επέλεξε να μην πάει με τη Ρωσία.
Σε ηλικία 11 ετών μετακόμισαν με τη μητέρα της και τον δίδυμο αδερφό της Μίκαελ στο Sheephead Bay (Brooklyn, New York). Εκεί πήγε σχολείο στο Secaucus, New Jersey. Εκεί ειδικεύτηκε στον κλάδο των οικονομικών στο πανεπιστήμιο της Νέας Υόρκης και δούλεψε ως διάσημος αγοραστής στο Assets London έχοντας στην κατοχή της μια αλυσίδα ειδών πολυτελείας. Σπούδασε δηλαδή οικονομικά και ψυχολογία και πήρε επίσης και πτυχία στην φιλοσοφία, κοινωνιολογία και ρωσική ιστορία. Όμως χάρη στο ενδιαφέρον της για την ηθοποιία έγινε δεκτή στο Meisner Training Program στο στούντιο του William Esper. Ήταν στο καστ της σειράς Stoihima του ΗΒΟ μέχρι που ακυρώθηκε λόγω κινδύνου των ζώων εκεί. Το 2005 συμπεριλήφθηκε στους πιο όμορφους ανθρώπους της νέας Υόρκης σε μια λίστα των 50.
Ντεσισλάβα της Βουλγαρίας
Η Ντεσισλάβα της Βουλγαρίας, 'Десислава / Desislava (β' ήμισυ 14ου αι.) από τον Οίκο του Σρατσιμίρ ήταν κόρη του Ιβάν-Αλεξάνδρου τσάρου της Βουλγαρίας και της δεύτερης συζύγου του Σάρας, μίας Εβραίας που με τον γάμο της έγινε Ορθόδοξη με το όνομα Θεοδώρα.
Βιογραφία
Αμφιθαλή αδέλφια της ήταν ο Ιβάν Σισμάν τσάρος της Βουλγαρίας στο Τάρνοβο, ο Ιβάν Ασέν Ε΄ πρίγκιπας της Βουλγαρίας και η Μαρία Κυράτζα σύζυγος του Ανδρονίκου Δ΄ Παλαιολόγου Αυτοκράτορα των Ρωμαίων.
Από τον πρώτο γάμο τού πατέρα της, είχε τρία ετεροθαλή αδέλφια: Μιχαήλ Ασέν Δ΄ διάδοχος, Ιβάν Ασέν Δ΄ πρίγκιπας, Ιβάν Σρατσιμίρ τσάρος της Βουλγαρίας στο Βιντίν και Ταμάρα σύζυγο τού Μουράτ Α΄ σουλτάνου των Οθωμανών.
Βιβλιογραφικές αναφορές
Κατηγορία:Βουλγάρες πριγκίπισσες
1099 Φιγκνερία
Η Φιγκνερία (Figneria) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,051. Ανακαλύφθηκε το 1928 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από το επώνυμο της Ρωσίδας επαναστάτριας Βέρα Φίγκνερ (1852-1942).
Φυσικά χαρακτηριστικά
Η μέση διάμετρος της Φιγκνερίας εκτιμάται σε 29,38 χιλιόμετρα. Η μάζα της εκτιμάται σε 27 τρισεκατομμύρια τόνους. Ο φασματικός τύπος της είναι άγνωστος, ενώ το άλβεδό της είναι 0,1415. Η Φιγκνερία περιστρέφεται γύρω από τον εαυτό της μία φορά κάθε 13 ώρες και 35 λεπτά. Η μέση θερμοκρασία στην επιφάνειά της εκτιμάται ότι είναι περίπου 115 ως 120 βαθμοί C υπό το μηδέν.
Εξωτερικοί σύνδεσμοι
Φιγκνερια
1100 Αρνική
Η Αρνική (Arnica) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,748. Ανακαλύφθηκε το 1928 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο γένος φυτών.
Το φαινόμενο μέγεθος της Αρνικής κατά τη μέση αντίθεσή της είναι 14,2.
Εξωτερικοί σύνδεσμοι
Αρνικη
Apache Kafka
Με την ονομασία Apache Kafka είναι γνωστή πλατφόρμα λογισμικού για επεξεργασία ροών δεδομένων. Αναπτύχθηκε αρχικά από την εταιρεία πίσω από το κοινωνικό δίκτυο LinkedIn και κατόπιν δόθηκε ως δωρεά στο Ίδρυμα Λογισμικού Apache. Είναι γραμμένη στις γλώσσες προγραμματισμού Scala και Java, ενώ πρόκειται για λογισμικό κώδικα ελεύθερου προς ανάπτυξη από όλους. Το έργο αποσκοπεί να παρέχει μια ενιαία πλατφόρμα για χειρισμό ροών δεδομένων σε πραγματικό χρόνο, με χαρακτηριστικά την υψηλή απόδοση και ελάχιστες περιόδους αδράνειας. Στην αρχιτεκτονική του το επίπεδο αποθήκευσης είναι ουσιαστικά μια ουρά δημοσίευσης και κατανάλωσης μηνυμάτων, με τεράστια επιδεκτικότητα διεύρυνσης, σχεδιασμένη σαν ένα κατανεμημένο αρχείο καταγραφής συναλλαγών. Αυτό την καθιστά ιδιαίτερα πολύτιμη για εφαρμογές που απευθύνονται σε επιχειρήσεις και βιομηχανίες με την ανάγκη να επεξεργάζονται ροές δεδομένων. Επιπροσθέτως, η πλατφόρμα μπορεί να συνδεθεί σε εξωτερικά συστήματα (για εισαγωγή/εξαγωγή δεδομένων) με μια από τις συνιστώσες του, την Kafka Connect, ενώ προσφέρει και μια βιβλιοθήκη ζωντανής επεξεργασίας των εισερχόμενων δεδομένων, τα Kafka Streams.
Εξωτερικοί σύνδεσμοι
Κατηγορία:Ελεύθερο λογισμικό
Λαφαγιέτ
Η ονομασία Λαφαγιέτ ή ΛαΦαγιέτ μπορεί να αναφέρεται σε:
Γενικά
__DISAMBIG__
The World's News
Η The World's News ήταν εφημερίδα η οποία εκδιδόταν στο Σίδνεϋ της Αυστραλίας από το 1901 μέχρι το 1955. Εκδόθηκε πρώτη φορά στις 21 Δεκεμβρίου του 1901 από τον Ουάτκιν Ουίν.
Η εφημερίδα έχει σήμερα ψηφιοποιηθεί, ως μέρος του προγράμματος ψηφιοποίησης εφημερίδων της Αυστραλίας από την Εθνική Βιβλιοθήκη της Αυστραλίας.
Αναφορές
Κατηγορία:Εφημερίδες με τόπο έκδοσης την Αυστραλία
Ηλίας Θερμησιώτης
Βιογραφικά στοιχεία
Γεννήθηκε το 1788 στις Σπέτσες. Η οικογένεια του καταγόταν από τη Θερμησία της Ερμιονίδας, εξ ου και το επώνυμο τους. Από μικρή ηλικία γνώριζε τη ναυτική τέχνη και ασχολήθηκε με το εμπόριο και έγινε πλοίαρχος. Μετά από λίγα χρόνια απέκτησε το δικό του πλοίο, το βρίκιον Αχιλλεύς, το οποίο το μετέτρεψε σε πολεμικό για τις ανάγκες του επαναστατικού αγώνα. Συνεργάστηκε με την Μπουμπουλίνα, κατέχοντας από κοινού μαζί της δύο πλοία, ενώ τη βοήθησε και κληρονομικές διαφορές που είχε με προγόνους της, οι οποίες έφτασαν μέχρι το Οικουμενικό Πατριαρχείο Κωνσταντινουπόλεως ελλείψει ελληνικών δικαστηρίων.
Το 1818 μυήθηκε στους κύκλους της Φιλικής Εταιρείας μαζί με τους Νικόλαο Μπόταση, Ρήγα Κρανιδιώτη και Γιώργο Πάνου. Στις 3 Απριλίου 1821 κήρυξε την επανάσταση στις Σπέτσες μαζί με άλλους προκρίτους του νησιού. Προσέφερε σημαντικά χρηματικά ποσά για τις ανάγκες της Επανάστασης. Υπήρξε εκ των πρωταγωνιστών στην πολιορκία και την κατάληψη του φρουρίου της Μονεμβασιάς, όπου στη συνέχεια ορίστηκε φρούραρχος και στρατιωτικός διοικητής της περιοχής από το Εκτελεστικό Σώμα. Χρησιμοποιώντας το πλοίο του συμμετείχε σε 18 ναυτικές επιχειρήσεις, μεταξύ των οποίων αυτές σε Ευβοϊκό, Άνδρο, Αιγαίο και Μεσολόγγι.
Στη μετεπαναστατική περίοδο, και πιο συγκεκριμένα στις εμφύλιες διαταραχές που ακολούθησαν συντάχθηκε με τον Γεώργιο Κουντουριώτη και στη συνέχεια με την αντικαποδιστριακή αντιπολίτευση. Το γεγονός αυτό του στέρησε τη δυνατότητα να κατέχει δίπλωμα αξιωματικού σύμφωνο με την προσφορά του. Κατά την περίοδο της βασιλείας του Όθωνα έλαβε και πάλι τον βαθμό που κατείχε και υπήρξε επίσης μέλος της Επιτροπής Εκδουλεύσεων. Τα υπόλοιπα χρόνια της ζωής του τα πέρασε στις Σπέτσες όπου πέθανε στις 10 Ιουλίου 1871 και ο τάφος του βρίσκεται στο κοιμητήριο των Αγίων Πάντων.
Εξωτερικοί σύνδεσμοι
Κατηγορία:Αγωνιστές του 1821 Κατηγορία:Έλληνες ναυτικοί Κατηγορία:Έλληνες μέλη της Φιλικής Εταιρείας
Χάρης Ζησιάδης
Ο Χάρης Ζησιάδης (1906-1987), του Αγαμέμνονα, ήταν Έλληνας δικηγόρος και πολιτικός. Υπηρέτησε ως βουλευτής με την ΕΡΕ και ως νομάρχης.
Βιογραφικά στοιχεία
Γεννήθηκε το 1906, ή σύμφωνα με άλλες πηγές, το 1910. Καταγόταν από την Κομοτηνή.
Πολιτική σταδιοδρομία
Για πρώτη φορά πολιτεύτηκε ανεπιτυχώς στην εκλογική περιφέρεια Ροδόπης στις εκλογές του 1946, ως ανεξάρτητος. Τον Μάιο του 1955 διορίστηκε Νομάρχης Χαλκιδικής, θέση από την οποία παραιτήθηκε το 1956, για να πολιτευτεί. Εξελέγη για πρώτη φορά βουλευτής Ξάνθης - Ροδόπης με την ΕΡΕ το 1956 και επανεξελέγη βουλευτής Ροδόπης το 1958 και το 1961.
Το 1986 εγκαταστάθηκε στο Παλαιό Φάληρο.
Οικογένεια
Παντρεύτηκε την Άρτεμη και είχε μία κόρη, την Πανδώρα. .